13. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.142.6/106560 της 17/31 Δεκ.  1973 (ΦΕΚ Β΄ 1517) Περί αναστολής εκπληρώσεως των προς το Δημόσιον συμβατικών υποχρεώσεων υποτρόφων του άρθρ. 8 Ν.Δ. 237/1969. Έχοντες υπ’ όψει τας διατάξεις του άρθρ. 8 Ν.Δ. 237/1969, αποφασίζομεν: 1.Εις υποτρόφους του άρθρ. 8 Ν.Δ. 237/1969, (τόμ. 31, σελ. 34,08) περατώσαντας επιτυχώς τας σπουδάς των εις τας οικείας Σχολάς με βαθμόν πτυχίου τουλάχιστον «λίαν καλώς», επιτρέπεται η μέχρι μιας τριετίας από της λήψεως του πτυχίου αναστολή της υποχρεώσεως επταετούς εις την  Δημοσίαν Εκπαίδευσιν υπηρεσίαν των, εφ’ όσον ούτοι προ του διορισμού των ανέλαβον την εκπόνησιν διδακτορικής διατριβής, το θέμα της οποίας ενεκρίθη υπό της οικείας Σχολής της ημεδαπής ή έτυχον υποτροφίας μεταπτυχιακών σπουδών εν τω εσωτερικώ παρά του Ι.Κ.Υ., ή άλλου, ανεγνωρισμένου φορέως υποτροφιών. 2.Ούτοι υποβάλλουν τας αιτήσεις των, συνοδευομένας υπό των απαιτουμένων δικαιολογητικών, εξ ων να προκύπτη ότι εμπίπτουν εις την ως άνω περίπτωσιν, απ’ ευθείας προς την Διεύθυνσιν Μέσης Εκπαιδεύσεως του Υπουργείου Εθνικής Παιδείας και Θρησκευμάτων. 3.Οι ανωτέρω υποχρεούνται, όπως άμα τη λήξει του διδακτορικού διπλώματος ή περατώσεως των μεταπτυχιακών των σπουδών, ενημερώσουν αμελλητί την εν παρ. 2 της παρούσης Διεύθυνσιν, υποβάλλοντες αυτή τα σχετικά δικαιολογητικά. Η παρούσα δημοσιευθήτω δια της Εφημερίδος της Κυβερνήσεως. 